助聽器

助聽器係聾人用嘅輔助器材，將聲音擴大，幫助佢哋更加容易聽到嘢。

簡介
助聽器係由收音器、擴音器、喇叭組成。另外，某啲助聽器需要配合耳模使用。耳模嘅作用除咗固定助聽器、防止聲音迴輸、佩戴得舒適之外，更重要嘅係用於改善助聽器嘅聲學特性，影響助聽器嘅聲音輸出效果，令到佢更適合佩戴者使用。助聽器嘅配件包括電池、防潮珠，抽濕器等。

種類
袋裝式
操作容易，方便手部唔係咁靈活嘅長者
價錢比較平
體積比較大
磨到啲衫嗰陣可能會有雜聲

耳背式
聲音放大能力較強
適合唔同程度嘅失聰
容易有回音

開放式
由於唔需要根據耳道大細製作耳模，可以減少配戴嘅時候堵塞整個耳道嘅問題
主要適合高頻失聰人士
如果屬於耳道接收器類別，耳垢會比較容易直接進入或者整壞助聽器
唔適合嚴重至極度嚴重失聰人士

耳內式
細小美觀
根據耳道大細製作助聽器
機身較難操控
容易俾汗水或耳垢整壞
唔適合嚴重或極度失聰人士

耳道式
細小美觀
根據耳道大細製作助聽器
機身較難操控
容易俾汗水或耳垢整壞
唔適合嚴重或極度失聰人士

全耳內式
最細
深藏耳道之內，唔容易俾人察覺到
配戴助聽器根據耳道大細製作
助聽器機身較難操控
容易俾汗水或耳垢整壞
唔適合中度至極度失聰人士或長者

操作模式
傳統式
將聲音擴大
根據失聽程度作高低頻同最高輸出調較

數碼編程式
利用電腦調較傳統式助聽器
喺唔同嘅環境運用唔同嘅程式，聲音聽起嚟失真比較少

全數碼式
利用數碼方法處理聲音
多種功能
喺唔同環境會運用唔同嘅程式

保養助聽器
助聽器避免碰撞，以免造成導聲管斷開同內部機件損壞。
要避免受潮、浸水、過熱。唔好佩戴助聽器游水、沖涼等，洗面嘅時候亦要除落嚟，落雨嗰陣要注意保護。
電力唔夠會影響助聽器嘅效果，所以要注意更換新電池。
唔好擅自調較數碼助聽器程式。
唔好擅自拆開助聽器。
經常保持耳道乾淨，當耳仔發炎或者覺得唔舒服嘅時候，避免使用助聽器。
每日配戴之前，先用刷同乾淨嘅乾布將助聽器上嘅污垢清除乾淨。

職業性失聰補償管理局 - 如何選擇及使用助聽器

聾
醫學儀器
無障礙輔助科技